Münsterlingen TG
Münschterlinge (amtlich Münsterlingen) isch e politischi Gmaind im Bezirk Chrüzlinge im Kanton Thurgau, Schwiz.

Geografi 
Münschterlinge liit am Südstade vom Bodesee zwüsched Bòttighòfe und Altnau. D Gmaindsflechi bstoht us 57,2 % landwirtschaftlicher Flechi, 20,2 % Wald, 21,9 % Sidligsflechi und 0,7 % sustiger Flechi.

Gschicht 
Di hütig Gmaind isch entstande zum 1. Jänner 1994 dur d Fusion vo de Gmainde Landschlacht und Scherzingen. De Name chunnt vo de alte Chloschteraalag, wo 1125 zum erschte Mol gnamset worde isch as Munsterlin, Landschlacht im Joor 817 as Lanchasalachi und Scherzinge im Joor 1150 as Scherzingen.

Bevölkerig 
Quelle: Bundesamt für Statistik 2005

Dr Uusländeraatail isch 2010 bi 35,9 % gläge.

Religion 
40,9 % vo dr Iiwooner sind evangelisch-reformiert, 33,7 % sind römisch-katholisch (Stand 2000).

Politik 
Bi de Nationalrootswaale 2011 hät s da Ergebnis gèè: BDP 4,1 %, CVP 12,7 %, FDP 11,5 %, GLP 4,1 %, GP 13,8 %, SP 13,3 %, SVP 34,4 %, Sustigi 6,1 %.

Wirtschaft 
D Arbetslosigkait isch 2011 bi 2,9 % gläge.

Sprooch un Dialäkt 
Bi de Volkszellig 2000 hend vo de 2599 Iiwooner 88,6 % Dütsch as Hauptsprooch aagèè, 0,7 % Französisch 1 % Italienisch und 9,7 % anderi Sprooche.

De hochalemannisch Dialèkt vo Münschterlinge ghöort zum Oschtschwizerisch.

Bilder

Lüt 
 Ludwig Binswanger der Ältere (1820–1880), Psychiater
 Otto Binswanger (1852–1929), Psychiater und Professor z Jena
 Ernest Prodolliet (1925–2009), Filmwüsseschaftler
 Julia Onken (* 1942), Schwizer Psychologin und Psychotherapeutin
 René Aebi (* 1948), Schrittmacher
 Joachim Eder (* 1951 in Münsterlingen), Regierisrot vom Kanton Zug, Ständerot für de Kanton Zug
 Hans-Ruedi Binswanger (* 1952), Schauspiler und Autor, Gründer vom Irrland Verlag
 Peter Stamm (* 1963), Schwizer Schriftsteller
 Timon Altwegg (* 1967), Pianischt
 Stefan Birkner (* 1973), dütsche Politiker
 Jan Ullrich (* 1973), dütsche Velorennfahrer
 Sabine Wen-Ching Wang (* 1973), Theaterautorin und Lyrikerin
 Bettina Bernadotte (* 1974), Gschäftsfüererin vo de Mainau GmbH
 Björn Wilhelm Bernadotte (* 1975), Gschäftsfüererin vo de Lennart-Bernadotte-Stiftig
 Catherina Ruffing-Bernadotte (* 1977), dütsch-schwedischi Landschaftsarchitektin
 Anita Buri (* 1978), Miss Schwiz 1999
 Benny Kimoto (* 1980), Tänzer vo de Flying Steps
 Muriel Roth (* 1982), Schauspilerin
 Kariem Hussein (* 1989), schwizerisch-ägyptische Hurdeläufer
 Silvan Dillier (* 1990), Velorennfahrer
 Claudio Imhof (* 1990), Bahnvelosportler
 Udo Jürgens († 2014), öschtriichische Komponischt, Pianischt und Sänger

Literatur 
 Jürg Ganz: Münsterlingen. (Schweizerische Kunstführer, Nr. 206). Hrsg. Gesellschaft für Schweizerische Kunstgeschichte GSK. Bern 1977, ISBN 978-3-85782-206-3.

Weblink 

 Offizielli Websiite vo de Gmaind

Fuessnote 

Ort (Kanton Thurgau)